KIRJALLINEN KYSYMYS E-0224/03 esittäjä(t): Guido Podestà (PPE-DE) neuvostolle. Aids Itä-Euroopassa.



Virallinen lehti nro 222 E , 18/09/2003 s. 0166 - 0167



KIRJALLINEN KYSYMYS E-0224/03 esittäjä(t): Guido Podestà (PPE-DE) neuvostolle (3. helmikuuta 2003) Aihe: Aids Itä-Euroopassa Vuoden 2001 lopussa miljoonan itäeurooppalaisen aikuisen ja lapsen todettiin sairastuneen aidsiin. Väestön kasvu on Keski-Aasian lisäksi tällä alueella nopeinta maailmassa. Pelkästään vuoden aikana tulehdusten määrä lisääntyi alueella 42 prosenttia eikä ole osoittanut hidastumisen merkkejä. Seuraavat tekijät vaikuttavat tilanteeseen: kasvava, mutta epävakaa talouskehitys, korkea työttömyys, sosiaalisten ja kulttuuristen normien höllentyminen ja epäasianmukaiset terveyspalvelut. Seuraavat tekijät johtavat vakaviin ongelmiin, joilla on suuri merkitys epidemian kasvun kannalta: - Koulunsa keskeyttäneiden nuorten määrä on hyvin korkea. Työttömyys lisää nuorten päätymistä haavoittuviin väestöryhmiin, joista voidaan mainita huumeiden väärinkäyttäjät ja prostituoidut. - Ihmisillä käytävä kauppa ja seksikauppa ovat lisääntyneet Berliinin muurin sortumisen jälkeen, sillä nuorten huumeiden käyttö on lisääntynyt. - Sukupuoliasioita ja lisääntymisterveyttä koskevan tiedon puute johtaa totaaliseen tietämättömyyteen tulehdusriskistä. Tarvitaan sukupuolivalistusta koskevia ohjelmia, jotta väestölle voidaan tiedottaa sukupuoliteitse tarttuvista taudeista ja aidsista. Lisäksi poliittisten päättäjien olisi toteutettava toimia virustartunnan saaneiden ihmisten syrjinnän ehkäisemiseksi siten, että sisällytetään aidsin torjuntaan tähtääviä ohjelmia seksuaalisuutta ja lisääntymisterveyttä koskeviin terveysalan ohjelmiin. Edellä mainitun alueen kansallisilla viranomaisilla ei ole taloudellisia resursseja eikä asiantuntemusta, joita edellytetään ennalta ehkäisevien ohjelmien toteuttamiseksi. Näillä aloilla tarvitaan merkittävää tukea. Millä tavoin neuvosto aikoo koordinoida jäsenvaltioissa toteuttavia aidsin torjuntatoimia? Vastaus (13. toukokuuta 2003) Neuvosto yhtyy arvoisan parlamentin jäsenen huoleen aidsin leviämisestä Itä-Euroopassa. Euroopan unionin, yhteisön ja sen jäsenvaltioiden on todellakin kehitettävä aidsin torjumiseen Itä-Euroopassa tähtäävien toimiensa kaikkien näkökohtien koordinointia, johdonmukaisuutta ja keskinäistä täydentävyyttä. Aidsin ehkäisemistä koskevan kansanterveyden alan yhteisön toimintaohjelman (19962000)(1) voimassaolo, jota oli jatkettu vuoden 2002 loppuun, on päättynyt. Ohjelmaan saattoivat osallistua myös Keski- ja Itä-Euroopan assosioituneet maat. Tämä ohjelma, kuten muutkin terveyden alan alakohtaiset ohjelmat, on sisällytetty yhteisön kansanterveyden alan toimintaohjelmaan (20032008)(2). Ohjelma nivoutuu kolmen suuren tavoitteen ympärille: - Parannetaan kansanterveyttä edistävää tietoa ja tietämystä. - Parannetaan valmiutta reagoida nopeasti ja koordinoidusti terveysuhkiin. - Edistetään terveyttä ja ehkäistään sairauksia kiinnittämällä huomiota terveyden taustatekijöihin kaikkien politiikkojen ja toimintojen yhteydessä. Keski- ja Itä-Euroopan assosioituneet maat voivat osallistua myös tähän ohjelmaan. Puheenjohtajavaltio Kreikka on ehdottanut, että kohdennetun tuen myöntäminen kansanterveyden alalle (erityisesti tarttuvien tautien ehkäisemiseen) voisi olla yksi vuoden 2003 ensimmäisen vuosipuoliskon painoalueista. Neuvosto, komissio ja jäsenvaltiot ovat omien toimivaltuuksiensa ja mahdollisuuksiensa mukaisesti ja käytettävissä olevien budjettivarojen puitteissa sitoutuneet kannattamaan tätä puheenjohtajavaltion aloitetta. (1) EYVL L 95, 16.4.1996, s. 16. (2) EYVL L 271, 9.10.2002, s. 1.